

# JÕELÄHTME VALLAVALITSUS

Keskkonnaamet

Päästeamet 25.02.2025 nr 6-4/1162

**Kaberneeme küla Kordoni tee 54 ja 56 maaüksuste detailplaneering**

Teatame teile, et **Jõelähtme Vallavalitsus on kehtestanud 16.01.2025 korraldusega nr 36 Kaberneeme küla Kordoni tee 54 ja 56 maaüksuste detailplaneeringu.**

Kaberneeme küla Kordoni tee 54 ja 56 maaüksuste detailplaneeringu koostamine algatati 17.08.2023 Jõelähtme Vallavolikogu otsusega nr 135 eesmärgiga liita Kordoni tee 54 maaüksus (katastritunnusega 24501:001:1150) ja Kordoni tee 56 maaüksus (katastritunnusega 24505:001:0460) üheks elamumaa krundiks. Kordoni tee 54 ja 56 maaüksustest moodustatud krundile, suurusega 6095 m2, on kavas rajada üks elamu ja kaks abihoonet.

Alal kehtiva Jõelähtme valla üldplaneeringu (kehtestatud Jõelähtme Vallavolikogu 29.04.2003 otsusega nr 40) kohaselt asub planeeritav ala tiheasutusalal, mille maakasutuse juhtotstarve on väikeelamumaa. Üldplaneeringuga on määratud, et tiheasustusalal, mis ei ole metsaala, ei ole lubatud moodustada elamukrunte reeglina väiksemaid kui 3000 m2, elamute minimaalne omavaheline vahekaugus peab olema 25 m.

Kehtestatud detailplaneeringu algatamise otsus sisaldas ettepanekut Jõelähtme valla kehtiva üldplaneeringu muutmiseks ranna ehituskeeluvööndi vähendamise vajaduse ning naabermaaüksustel paiknevate elamute omavahelise kauguse tagamise osas.

Kuna kehtivat Jõelähtme valla üldplaneeringu muutmist eeldanud tingimused langesid detailplaneeringu lahenduse välja töötamise ja koostöö tegemise käigus ära ning detailplaneeringu lahendus vastab üldplaneeringu põhimõtetele ja sellega viiakse ellu üldplaneeringut, oli Jõelähtme Vallavalitsusel võimalik Kordoni tee 54 ja 56 maaüksuste detailplaneeringu koostamist ja menetlemist jätkata ning kehtestada kehtiva üldplaneeringu kohasena.

Uue elamu ja seda teenindavate abihoonete kavandamine juba välja kujunenud kvaliteetsesse keskkonda on põhjendatud, kuna olemasoleva elamu tarbeks on krundi omanikul liitumislepingud tehnovõrkude valdajatega ja liitumispunktid krundi piirile välja ehitatud. Kavandatavaga ei suurene piirkonnas liikluskoormus, kuna elamuühikute arv kehtestatava detailplaneeringu realiseerimise järgselt ei muutu.

Kehtestamise korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem